iraklixyz/georgian-wikipedia-cleaned huggingface dataset:
კათოლიკეების ემანსიპაციის აქტი

კათოლიკეების ემანსიპაციის აქტი — საკანონმდებლო აქტი, რომელიც მიიღო დიდი ბრიტანეთის პარლამენტმა 1829 წლის 13 აპრილს. კანონპროექტმა გაერთიანებული სამეფოს კათოლიკეების უფლებები მნიშვნელოვნად გააფართოვა. კათოლიკეებმა მიიღეს უფლება დაიკავონ საჯარო სამსახურები, მათ შორის მოიპოვეს უფლება გამხდარიყვნენ დეპუტატები. მათთვის დაიწერა სპეციალური ფიცი, მიუხედავად ამისა რამდენიმე მაღალი თანამდებობა კათოლიკეებისათვის მაინც მიუწვდომელი ხდებოდა. კანონის თანახმად პირი რომელიც კათოლიციზმის მიმდევარი იყო ვერ გახდებოდა ლორდ-კანცლერი, მონარქი, რეგენტი, ირლანდიის ლორდ-ლეიტენანტი და დიდი ბეჭდის მცველი.
ქაშმირი

ქაშმირი (; ; ; ; ) — ინდოსტანის ნახევარკუნძულის ჩრდილო-დასავლეთით მდებარე სადავო ტერიტორია. ჰიმალაის მთებში მდებარე ისტორიული სამთავრო. ქაშმირის გაყოფა არ არის ოფიციალურ დონეზე დადასტურებული, იგი წარმოადგენს დაძაბულობის კერას მის მფლობელ ქვეყნებს, განსაკუთრებით კი ინდოეთსა და პაკისტანს შორის.

ქაშმირს ჩრდილოეთიდან ავღანეთი, აღმოსავლეთიდან ჩინეთი, სამხრეთიდან ინდოეთი და დასავლეთიდან პაკისტანი ესაზღვრება.

დღესდღეობით ქაშმირი იყოფა ინდოეთის შტატ ჯამუ და ქაშმირად, ფართობი 101 387 კმ², მოსახლეობა 10,1 მლნ კაცი. თვითგამოცხადებული აუღიარებელი ქვეყანა აზად-ქაშმირი, ფართობი 13 000 კმ² და მოსახლეობა 3,6 მლნ კაცი, აკონტროლებს პაკისტანი. „ჩრდილოეთის ტერიტორია“ ფართობი 72 500 კმ² და მოსახლეობა 1 მლნ კაცი, აკონტროლებს პაკისტანი და მცირე ტერიტორია ჩინეთის კონტროლის ქვეშ, რომლის ფართობია 37 555 კმ², ხოლო მოსახლეობა რამდენიმე ათასია. ქაშმირის საერთო ფართობია 222 236 კმ².

ინდოეთ-პაკისტანის დაპირისპირება
ქაშმირში ინდოეთ-პაკისტანის დაპირისპირების ისტორია:
1947 წელი, ინდოეთმა და პაკისტანმა დამოუკიდებლობა მოიპოვეს.
1949 წელი, მხარეები ცეცხლის შეწყვეტაზე შეტანხმდნენ. პაკისტანმა ქაშმირის 1/3 მიიღო.
1965 წელი, იწყება ომი პაკისტანის მიერ ინსპირირებულ ამბოხებაზე ინდოეთის საპასუხო ქმედების შედეგად.
1971 წელი, ქაშმირში სერიოზული ბრძოლებია ბანგლადეშის დამოუკიდებლობის გამო ინდოეთ-პაკისტანის ომის დროს.
1989 წელი, მზარდი სეპარატისტული მოძრაობა იწყებს შეიარაღებულ გამოსვლებს ინდოეთის მიერ კონტროლირებად ქაშმირში.
1998 წელი, ინდოეთი და პაკისტანი ბირთვული იარაღის ტესტებს აწარმოებენ.
1999 წელი, იწყება ქარგილის ორთვიანი კონფლიქტი პაკისტანის მიერ საკონტროლო ხაზის დარღვევის შედეგად.
2001 წელი, ბრძოლები განახლდა ექსტრემისტული დაჯგუფებების გააქტიურების გამო.
2002 წელი, სეპარატისტები ინდოეთის სამხედრო ბაზას თავს დაესხნენ.
ვოგეზები

ვოგეზები — მთები საფრანგეთის ჩრდილო-აღმოსავლეთში. გადაჭიმულია მერიდიანული მიმართულებით 160 კმ-ზე, სიგანე 40-50 კმ. მთავარი მწვერვალია ბალონ-დე-გებვილერი (1423 მ). ვოგეზები იყოფა ორ: სამხრეთ და ჩრდილოეთ ნაწილად. სამხრეთი ვოგეზების საშუალო სიმაღლეა 950 მ. მთების დასაწყისის სიახლოვეს, ბელფორის გასასვლელის ჩრდილოეთით, აღმართულია მთა ბერენკოპფი (1005 მ). ჩრდილოეთი ვოგეზები შედარებით დაბალია. ვოგეზები სამხრეთით უფრო აწეულია და გრანიტებისგანაა აგებული.

ჩრდილოეთისაკენ ის თანდათან ეშვება და პერმული და ცარცული ქვიშაქვებით არის დაფარული. გრანიტული ვოგეზების მომრგვალებულ გუმბათისებურ მწვერვალებს მთების ჩრდილო ნაწილში ცვლის ქვიშაქვების მაგიდისებური ბაქნები, რომლებშიც ჩაჭრილია ციცაბოკალთებიანი ღრმა ხეობები. ვოგეზების აღმოსავლეთი კალთა ციცაბოდ ეშვება ზემო რაინის დაბლობისაკენ, დასავლეთი კალთა დამრეცია.

ვოგეზები ჰერცინული მასივის ტექტონიკურად აზევებულ გუმბათს წარმოადგენს, რომლის ცენტრალური ნაწილი დაიძირა და მის ადგილზე ზედა რაინის დაბლობის გრაბენი ჩამოყალიბდა. გუმბათის აღმოსავლოეთი გაგრძელებაა შვარცვალდი.
დოქტორი მანჰეტენი

დოქტორი მანჰეტენი , ნამდვილი სახელი ჯონათან ოსტერმანი — გამოგონილი პერსონაჟი „დარაჯების“ კომიქსების სერიებიდან.

ისტორია
ბიოგრაფია
ჯონათან ოსტერმანი დაიბადა 1929 წელს. მისი მამა იყო მესაათე და ჯონათანიც გეგმავდა მის გზას გაყოლოდა. როცა ჯონათანის მამამ დაინახა სტატია გაზეთში ჰიროსიმას დამომბვის შესახებ, იგი შეეჯახა ფარდობითობის თეორიის უდავო ფაქტებს და გადაწყვიტა, რომ საათების შეკეთება მოძველებული პროფესიაა. მომავალი იყო ატომური ფიზიკა. ამ მიზეზის გამო მან შეწყვიტა მესაათის ხელობის სწავლება ჯონათანისთვის და გააგზავნა იგი ფიზიკის სასწავლებლად.

1958 წელს ჯონათანმა მიიღო სამეცნიერო ხარისხი ფიზიკის დარგში. 1959 წლის მაისში მან დაიწყო მუშაობა სამეცნიერო ცენტრ გილა ფლეტსში. აქ ის ხვდება მის კოლეგა მეცნიერ ჯენი სლეიტერს, ჯონათანს შეუყვარდება იგი.

1959 წლის აგვისტოში, ჯონათანი შემთხვევით მოხვდა საცდელ კაფსულაში როდესაც იგი ცდილობდა მოეძებნა თავისი დაკარგული საათი. საცდელ კაფსულაში გაქრა მისი ბუნებრივი იერი, ჯონათანი დაიშალა ნაწილაკებად. 1959 წლის ნოემბერში ნაწილაკები, რომლისგანაც ჯონათანი შედგებოდა დაიწყეს ნელ-ნელა შეკრება და 22 ნოემბრისთვის საბოლოოდ გაერთიანდნენ.

პროექტ „მანჰეტენის“ შემდეგ ჯონათანს სახელად უწოდეს დოქტორი მანჰეტენი. პენტაგონის აზრით, მანჰეტენის იმიჯზე კარგად იმოქმედებდა თუ მანჰეტენი დაიწყებდა კორუპციასთან ბრძოლას.

1971 წელს პრეზიდენტმა ნიქსონმა თხოვა დოქტორ მანჰეტენს, რომ იგი ჩართულიყო ვიეტნამის ომში. მანჰეტენმა მოიგო ომი ნიქსონის თხოვნით ერთ კვირაში.

შესაძლებლობები
ჯონათანი აკონტროლებს მატერიას ატომების დონეზე. ამიტომ მას შეუძლია ნაწილაკების ტელეპორტი განახორციელოს.
ასევე მისი შესაძლებლობებია:
დროში არარსებობა (მისი დროის გაანაზილების მიხედვით)
შესაძლებლობა, რომ აღიდგინოს თავისი თავი მას შემდეგ რაც წაიშლება თავისი ენერგიის ველი და მატერია
ლევიტაცია
ზეადამიანური ძალა
ტელეკინეზი
შეუმჩნევლობა
მომავლის დანახვა
ტელეპორტაცია
უკვდავება
შეუხებლობა
თავისი თავის კლონების შექმნა
მატერიის გარდაქმნა ატომურ დონეზე ყველაფრის კონტროლის ხარჯზე

ფილმი
ზაკ სნაიდერის ფილმში „დარაჯები“ დოქტორ მანჰეტენის როლი განასახიერა ბილი კრუდაპმა.
წითელი ჯვრის საერთაშორისო კომიტეტი

წითელი ჯვრის საერთაშორისო კომიტეტი — ნობელის პრემიის სამგზის ლაურეატი ჰუმანიტარული ორგანიზაცია, რომელიც დაფუძნდა 1863 წელს ჟენევაში, შვეიცარია. მოქმედებს მთელ მსოფლიოში, ნეიტრალიტეტისა და მიუკერძოებლობის საფუძველზე უზრუნველყოფს საერთაშორისო და შიდა კონფლიქტებით დაზარალებულთა სიცოცხლის დაცვას. წითელი ჯვრისა და წითელი ნახევარმთვარის საერთაშორისო მოძრაობის წევრი. 1864 წელს წითელი ჯვრის საერთაშორისო კომიტეტის პირველი საერთაშორისო კონფერენცია გაიმართა.

სათავო ოფისი მდებარეობს ჟენევაში.

ფუნდამენტური პრინციპები
წითელი ჯვრის საერთაშორისო კომიტეტი წითელი ჯვრისა და წითელი ნახევარმთვარის საერთაშორისო მოძრაობის მოქმედების პრინციპებს იზიარებს:

ჰუმანურობა
მიუკერძოებლობა
ნეიტრალიტეტი
დამოუკიდებლობა
თავისუფლება
ერთიანობა
უნივერსალიზმი
აზაზელი (Marvel Comics)

აზაზელი — -ის გამოგონილი სუპერგმირი, იგი პირველად გამოჩნდა გამოცემა --ის 428 თავში, აზაზელი არის ნაითქროლერის ბიოლოგიური მამა.

გამოგონილი ბიოგრაფია
აზაზელი ერთ-ერთი უძველესი მუტანტია. იგი არის დემონ-მუტანტების რასის — ნეიიაპხემის მმართველი და ქადაგებს, რომ დედამიწა და ყველა დედამიწის მცხოვრებნი მიეკუთვნებიან მას. იგი ამაყია, თავისი არსებობის განმავლობაში მან ბევრი ადამიანი დაატყვევა და კლავდა მათ ანდა აიძულებდა ,რომ დამორჩილობდნენ მას. სხვა მუტანტთა ჯგუფი ჩეიიარაფიმი ცნობილი, როგორც ანგელოზი-მუტანტები, გააძევეს აზაზელი და მისი რასა ბრიმსტონში - პარალელურ განზომილებაში, რომელსაც ნაითქროლერი იყენებს ხოლმე ტელეპორტაციისთვის. მანდედან გამოღწევა შეძლო მხოლოდ აზაზელმა თავისი ტელეპორტაციის უნარის ხარჯზე. მას შეეძლო დაეტოვებინა ბრიმსტონი პატარა დროის განმავლობაში.

აზაზელი - მამა სამი შვილის, მათ რიცხვშია კურტ ვაგნერიც - ნაითქროლერი, რომლის დედა არის მისტიკა (პერსონაჟი) . მრავალი წლის წინ ახალგაზრდა მისტიკი იყო დაქორწინებული ვიღაც კრისთიან ვაგნერზე, მდიდარ ბარონზე, რომელსაც არ შეეძლო ჩაესახა ბავშვი. ამავე დროს აზაზელი, რომელიც ეძებდა შესაფერის ქალებს, რათა შთამომავლობა გაეგრძელებინა ზებუნებრივების, გაიცნო მისტიკი. თავიდან აზაზელს სჭირდებოდა მისტიკი მხოლოდ იმისთვის, რომ დედა ყოფილიყო მისი შვილის, მაგრამ მოგვიანებით მას შეუყვარდა მისტიკი და ის გახდა ერთადერთი ქალი, რომელიც უყვარდა აზაზელს. როცა მისტიკი დაორსულდა, ანგელოზმა-მუტანტებმა გაიგეს ის, რომ აზაზელი ცდილობდა თავი დაეღწია სამუდამოდ ბრიმსონისგან და შეეცადნენ მოეკლათ აზაზელი, მისტიკი და მათი შვილიც ,რომელიც ჯერ არ იყო დაბადებული. აზაზელი მიხვდა, რომ თუ იგი დატოვებდა მისტიკს, მისტიკს და მათ შვილს თავს დაანებდნენ ანგელოზი-მუტანტები და ასე იხსნიდა მათ სიკვდილისგან, ამიტომაც იგი გაუჩინარდა, ხოლო მისტიკმა კი არ იცოდა რეალური მიზეზი გაუჩინარების ამიტომაც აზაზელი შეიძულა. კურტის გარდა აზაზელს ჰყავდა კიდევ 2 შვილი - აბისი და კივი ბლეკი.

შესაძლებლობები
აზაზელს სძალუძს გენერეირება გაუკეთოს ენერგიას , ამის დახმარებით მას შეუძლია მოაწყოს აფეთქება , დაჭრას ვინმე. ის და სხვა დემონები ნეიიაპხემიდან სუსტები არიან ჩეიიარაფიმის სისხლის წინააღმდეგ , რომელიც აძლევთ მათ თვისებას ,რომ განიცადონ რეგენერაცია - მათი სისხლით დემონები კვდებიან. ერთ-ერთი უმთავრესი ძალა აზაზელის არის ტელეპორტაცია. ნაითქროლერი-ისგან განსხვავებით მას არ სჭირდება, რომ ხედავდეს ტელეპორტაციის ადგილს. ფლობს განკურნების უნარს,არაადამიანურ ძალას , სისწრაფეს და მოქნილობას. ამათ გარდა იგი ფლობს ტელეპათიას და ფსიქოლოგიური ზეგავლენის მოხდენაც შეუძლია. შეუძლია აზრების წაკითხვა და ადამიანების სურვილზე ზეგავლენის მოხდენა. აზაზელი უკვდავია , მისი ასაკი - ათასობით წელია. ხანგრძლივმა სიცოცხლემ მას მისცა უდიდესი გამოცდილება ხმლის და სხვა იარაღების გამოყენებაში, თვალთვალში, ასევე აითვისა უმაღლეს დონეზე აკრობატიკა და საბრძოლო ხელოვნება. ბრძოლაში ხშირად იყენებს ორ ხმალს , რომელსაც იყენებს უმაღლეს დონეზე.

კომიქსების გარდა
მსახიობმა ჯეისონ ფლემინგმა შეასრულა როლი აზაზელის 2011 წლის ფილმში „იქს-ადამიანები: პირველი კლასი“. სიუჟეტის მიხედვით აზაზელი არის კლუბ ჯოჯოხეთის ცეცხლის წევრი ,რომელშიც ასევე იყო ემა ფროსტი , სებასტიან შოუ და რიპტაიდი. მისი წარსული უცნობია ,მაგრამ ცნობილია რომ მან იცის ცოტა რუსული ენა. ფილმის დასასრულს იგი უერთდება მაგნეტო-ს რიპტაიდთან ერთად , ასევე უერთდებიან მათ ანგელოზი და მისტიკი.
ტიურინგის პრემია

ტიურინგის პრემია — ყოველწლიური ჯილდო დაწესებული გამოთვლითი ტექნიკის ასოციაციის მიერ. პრემია ენიჭება პიროვნებას „კომპიუტერულ საზოგადოებაში შეტანილი ტექნიკური ხასიათის წვლილისთვის“. გათვალისწინებულია, რომ „წვლილი უნდა იყოს ხანგრძლივი და ძირითადი ტექნიკური მნიშვნელობისა კომპიუტერულ დარგში“. და „კომპიუტერული ტექნოლოგიის ნობელის პრემია“.

პრემიას სახელი დაერქვა ცნობილი ინგლისელი მათემატიკოსისა და ინფორმატიკოსის, ალან ტიურინგის პატივსაცემად. ტიურინგი ცნობილია, როგორც თეორიული ინფორმატიკისა და ხელოვნური ინტელექტის მამამთავარი. 2007 წლიდან 2013 წლამდე, ინტელისა და გუგლის ფინანსური მხარდაჭერით, პრემიას თან ახლდა ჯილდო 250 000 ამერიკული დოლარის ოდენობით, ხოლო 2014 წლიდან, -ის მხარდაჭერით, საპრიზო თანხა ერთ მილიონ ამერიკულ დოლარამდე გაიზარდა.
ინდოეთ-პაკისტანის კონფლიქტი

ინდოეთ-პაკისტანის კონფლიქტი — დაპირისპირება ინდოეთსა და პაკისტანს შორის, გრძელდება მათი დამოუკიდებლობის მოპოვებიდან, 1947 წლიდან დღემდე. კონფლიქტის მთავარი მიზეზი ქაშმირის გარშემო არსებული დავა გახდა.

1947-1949 წლების ომში ინდოეთმა დაამყარა თავისი კონტროლი აღნიშნული ტერიტორიის 2/3-ზე, დანარჩენი ნაწილი კი პაკისტანის ხელში გადავიდა.

კონფლიქტის პერიოდში გაიმართა სამი დიდი ომი:
ინდოეთ-პაკისტანის პირველი ომი (ქაშმირის პირველი ომი; 1947-1949 წწ.)
ინდოეთ-პაკისტანის მეორე ომი (ქაშმირის მეორე ომი; 1965 წ.)
ინდოეთ-პაკისტანის მესამე ომი (1971 წ.) — დაკავშირებულია ბანგლადეშის დამოუკიდებლობისათვის ომთან.
1984 წლიდან მიმდინარეობს პატარა სასაზღვრო კონფლიქტი სიაჩენის მყინვარის მიმდებარე ტერიტორიაზე. აღნიშნული კონფლიქტი განსაკუთრებულია, რადგან მოწინააღმდეგეებმა უდიდესი დანაკარგი ნახეს არა ერთმანეთთან ბრძოლით, არამედ მკაცრი კლიმატური პირობების გამო. 2003 წლიდან სიაჩენში მოქმედებს ხელშეკრულება ცეცხლის შეწყვეტის შესახებ.

ინდოეთ-პაკისტანის კონფლიქტი საუკუნის დასაწყისში გამძაფრდა, რადგან ორივე ქვეყანამ შექმნა ბირთვული იარაღი. დღესდღეობით პაკისტანს იარაღით აშშ ამარაგებს, ხოლო ინდოეთს რუსეთი.
კატინის ხოცვა-ჟლეტა

კატინის ხოცვა-ჟლეტა ( — კატინის დანაშაული) — პოლონეთის მოქალაქეების (ძირითადად პოლონური არმიის ოფიცრების) მასობრივი მკვლელობა. განხორციელდა 1943 წლის გაზაფხულზე სსრკ-ს ნკვდ-ს თანამშრომლების მიერ. როგორც 1992 წელს გამოქვეყნებული დოკუმენტებით დასტურდება, სიკვდილით დასჯა განახორციელა ნკვდ-ს ტროიკამ სკკპ ცკ-ის პოლიტბიუროს 1940 წლის 5 მარტის გადაწყვეტილების შესაბამისად. გამოქვეყნებული საიდუმლო დოკუმენტების მეშვეობით დადასტურდა, რომ დახვრიტეს 21 857 პოლონელი ტყვე.
ბედრიაკუმის ბრძოლა

ბედრიაკუმის ბრძოლა — ბრძოლა იმპერატორ ოტონსა და ტახტის პრეტენდენტ ვიტელიუსს შორის, გაიმართა ოთხი იმპერატორის პერიოდში, სოფელ ბედრიაკუმის მახლობლად (თანამედროვე კალვატონე), დაახლოებით 35 კილომეტრში ქალაქ კრემონადან, ჩრდილოეთ იტალიაში. ფაქტობრივად, ბრძოლა მოხდა ბედრიაკუმსა და კრემონას შორის, ამიტომ ზოგჯერ ამ ბრძოლას კრემონის ბრძოლასაც უწოდებენ.

69 წლის 15 იანვარს პრეტორიანელების გვარდიამ მოკლა იმპერატორი გალბა და მის შემცვლელად გამოაცხადა ოტონი. ორი კვირით ადრე ქვემო გერმანიის მმართველი ვიტელიუსი თავისმა არმიამ იმპერატორად გამოაცხადა (თუმცა ამ პროვინციის შორს მდებარეობის გამო აღნიშნული ინფორმაცია დაგვიანებით მოვიდა რომში) და თავისი არმიით დაიძრა დედაქალაქისკენ.

ვიტელიუსის არმია გაიყო ორ ნაწილად პირველს მეთაურობდა აულუს ცეცინა ალიენუსი, მეორეს ფაბიუს ვალენტიუსი. ალიენუსის არმიამ გადალახა ალპები და დაიწყო წინსვლა ჩრდილოეთ იტალიაში. იგი შეტევაზე გადავიდა პლაცენციაში, თუმცა მოიგერია ოტონის ერთგულმა გარნიზონებმა, ალიენუსმა კრემონისკენ დაიხია.

14 მარტს ოტონი გამოვიდა რომიდან და ჩრდილოეთ იტალიაში რამდენიმე ლეგიონით ვიტელიუსის არმიის შესახვედრად გაემართა. რომში მან დატოვა თავისი ძმა ლუციუს სალვიუს ტიციანუსი. მის არმიაში იმყოფებოდა ცნობილი მხედართმთავარი გაიუს სვეტონიუს პაულინუსი, თუმცა იმპერატორმა გადაწყვიტა რომიდდან გამოეხმო თავისი ძმა და ის ჩაეყენებინა არმიის სათავეში.

ტიციანუსის ჩამოსვლამდე გაიმართა რამდენიმე მცირე შეტაკება, რომელშიც ოტონის ჯარებმა გაიმარჯვეს. ალიენუსმა კვლავ კრემონისკენ დაიხია სადაც შეუერთდა ვიტელიუსის ძალებიც. ამასობაში ოტონის ჯარებს სათავეში ჩაუდგა ტიციანუსი. გადაწყდა ვიტელიუსის არმიას შეხვედროდნენ კრემონასთან. ბრძოლა გაიმართა 14 აპრილს. მთავარი შეტაკება გაიმართა ოტონის და ვიტელიუსის ლეგიონებს შორის. ამ ბრძოლაში დაიღუპა დაახლოებით 40 000 მებრძოლი, ბრძოლაში ოტონის არმია დამარცხდა. დამარცხების შესახებ ინფორმაციის მიღების შემდეგ ბრიკსელუმში მომლოდინე ოტონმა თვითმკვლელობით დაასრულა სიცოცხლე.
ბარნიტის ბრძოლა

ბარნიტის ბრძოლა — ბრძოლა იორკებსა და ლანკასტერებს შორის. გაიმართა 1471 წლის 14 აპრილს ვარდების ომის პერიოდში. ბარნიტის ბრძოლამ ტიუკსბერის ბრძოლასთან ერთად განაპირობა ედუარდ იორკის ტახტზე დარჩენა.

ბრძოლაში ლანკასტერების არმია სრულიად დამარცხდა, მისი მეთაური რიჩარდ ნევილ უორვიკი, რომელიც ისტორიაში „მეფეების მკეთებლის“ სახელითაა ცნობილი, დაიღუპა. აღნიშნული ბრძოლა იყო ერთ-ერთი გადამწყვეტი ორ სამეფო სახლს შორის ბრძოლის პერიოდში.
ჰოვიკ აბრაჰამიანი

ჰოვიკ აბრაჰამიანი (, 24 იანვარი 1958, სოფელი მხჩიანი, არტაშატის რაიონი) — სომხეთის სახელმწიფო მოღვაწე, ქვეყნის პრემიერ-მინისტრი 2014 წლის 13 აპრილიდან 2016 წლის 13 სექტემბრამდე.

ბიოგრაფია
1977—1979 — მსახურობდა საბჭოთა არმიაში.
1980—1984 — ერევნის ავტოსაგზაო ტექნიკუმი.
1985—1990 — ერევნის სახალხო მეურნეობის ინსტიტუტი.
1991—1995 — არტაშატის ღვინო-კონიაკის ქარხნის დირექტორი.
1995—1996 — არტაშატის ქალაქის საბჭოს აღმასკომის თავმჯდომარე.
1995—1999 — სომხეთის ეროვნული ასამბლეის პირველი მოწვევის დეპუტატი. უპარტიო.
1996—1998 — არტაშატის მერი.
1998—2000 — არარატის პროვინციის მარზპეტი (გუბერნატორი).
2000—2001 — ადგილობრივი თვითმმართველობისა და ქალაქთმშენებლობის მინისტრი.
2001—2002 — ადგილობრივი თვითმმართველობის მინისტრი.
2002 წლის თებერვლიდან — ადგილობრივი თვითმმართველობისა და ინფრასტრუქტურის მინისტრი.
2005 წლის აპრილიდან — უშიშროების საბჭოს წევრი.
8 ივნისი, 2007 — სომხეთის პრეზიდენტის ბრძანებით დაინიშნა ვიცე-პრემიერ-მინისტრად.
20 ნოემბერი, 2007 — დაინიშნა სომხეთის პრემიერის წინასაარჩევნო შტაბის ხელმძღვანელად.
21 აპრილი, 2008 — დაინიშნა სომხეთის პრეზიდენტის ადმინისტრაციის ხელმძღვანელად.
29 სექტემბერი, 2008 — აირჩიეს პარლამენტის სპიკერად. კანდიდატურას მხარი დაუჭირა 115-დან 110-მა დეპუტატმა.
14 ნოემბერი, 2011— დატოვა პარლამენტის სპიკერის თანამდებობა.
6 მაისი 2012 — აირჩიეს დეპუტატად და პარლამენტის სპიკერად.
13 აპრილი, 2014 — დაინიშნა სომხეთის პრემიერ-მინისტრად.
ფორდის თეატრი

ფორდის თეატრი — ისტორიული თეატრი აშშ-ში, ვაშინგტონში. სპექტაკლები იდგმება 1860 წლიდან. 1865 წლის 14 აპრილს თეატრში მოკლეს აშშ-ის პრეზიდენტი აბრაამ ლინკოლნი.

თეატრი მოგვიანებით გამოიყენებოდა როგორც საწყობი. 1893 წელს ჩამოინგრა და დაიღუპა 22 ადამიანი. იგი გარემონტდა და 1968 წელს კვლავ თეატრის სტატუსით გაიხსნა. ფორდის თაეატრი აღიარებულია, როგორც ეროვნული ისტორიული ძეგლი.
კარლო პონტი

კარლო პონტი (; 11 დეკემბერი, 1912, მაგენდა — 10 იანვარი, 2007, ჟენევა) — იტალიელი კინოპროდიუსერი. მონაწილეობა აქვს მიღებული 140-ზე მეტი ფილმის გამოშვებაში. დინო დე ლაურენტისთან ერთად, მიაწერენ მეორე მსოფლიო ომის შემდგომი იტალიური კინოს აღდგენასა და პოპულარიზაციაც, იყო რა 1950-იანი და 1960-იანი წლების ქვეყნის ყველაზე აღიარებული და ფინანსურად წარმატებული ფილმების პროდიუსერი.

მუშაობდა თავისი ეპოქის იტალიური კინოს მრავალ სახელგანთქმულ რეჟისორთან, მათ შორის ფედერიკო ფელინისთან, მიქელანჯელო ანტონიონისთან და ვიტორიო დე სიკასთან, ასევე მრავალ არაიტალიელ რეჟისორთან, როგორებიც არიან ანიეს ვარდა და დეივიდ ლინი. ხელი შეუწყო თავისი მეუღლის, კინოვარსკვლავ სოფია ლორენის კარიერის დაწყებას. სურათმა „გზა“ (1954) მოუპოვა ოსკარი საუკეთესო უცხოენოვანი ფილმისთვის, ხოლო „ექიმი ჟივაგოსთვის“ წარდგენილი იყო საუკეთესო ფილმის ნომინაციაზე. 1996 წელს მიენიჭა იტალიის რესპუბლიკის ღირსების ორდენი.

ფილმოგრაფია
იბერიის მთები

იბერიის მთები — მთათა სისტემა პირენეს ნახევარკუნძულის ჩრდილო-აღმოსავლეთ ნაწილში, ესპანეთში, მესეტის ზეგნის ჩრდილო-აღმოსავლეთ კიდესთან. გადაჭიმულია ჩრდილო-დასავლეთიდან სამხრეთ-აღმოსავლეთისაკენ 440 კმ-ზე. სიმაღლე 2313 მ (მთა მონკაიო). იბერიის მთები დიდი მდინარეების ტახოსა და ებროს წყალგამყოფია. სიერა-დე-გუდარზე ინტენსიურად არის განვითარებული კარსტი.

წარმოადგენს ნაოჭა-ლოდა მასივების სისტემას. აგებულია მეზოზოური კირქვებით, ქვიშაქვებითა და კვარციტებით. მის საფუძველში ჩაწოლილია ჰერცინული სტრუქტურის ჩრდილო-დასავლეთიდან სამხრეთ-აღმოსავლეთისაკენ გადაჭიმული სწორი ანტიკლინური და სინკლინური ნაოჭები. ხალონის ხეობით იყოფა შედარებით მაღალ (ჩრდილოეთ-დასავლეთ) და დაბალ (სამხრეთ-აღმოსავლეთ) მასივებად.

აღსანიშნავია ქედები: სიერა-დე-ლა-დემანდა, სიერა-დელ-ტორო, სიერა-დელ-მონკაიო, სიერა-დე-გუდარი, სიერა-დე-ხავალამბრე და სხვა. მთავარი მწვერვალების სიმაღლით იბერიის მთები ჩამორჩებიან ესპანეთის სხვა მთავარ ქედებს, მაგრამ ჭარბობენ მათ სიგანითა და ამოწევის საერთო დიდი ფართობით. ამასთან დაკავშირებით, მთები ქმნიან ძნელად გასასვლელ დაბრკოლებას ესპანეთის ცენტრალურ ოლქებსა და მის ჩრდილო-აღმოსავლეთს შორის. მთების ტექტონიკა შედარებით, უბრალოა, იურის ტიპისაა და შედგება ჩრდილო-დასავლეთიდან სამხრეთ-აღმოსავლეთისაკენ გამავალი ანტიკლინური და სინკლინური ზონებისა და, ამასთანავე, პარალელური ქედებისაგან.

ღარიბია მცენარეული საფარი. ხარობს ხმელთაშუა ზღვის ბუჩქოვანი მცენარეულობა. ჩრდილო-დასავლეთში წიწვოვანი და მუხის ტყეებია. არის რკინის მადნის საბადო.
ადმირალტეეცი (საფეხბურთო კლუბი)

}

„ადმირალტეეცი“ — საბჭოთა საფეხბურთო კლუბი ქალაქ ლენინგრადიდან.

ისტორია
გუნდი ჩამოყალიბდა არა უგვიანეს 1947 წლისა, როგორც საადმირალო გემთმშენებელი ქარხნის გუნდი — „სუდოსტროიტელის“ სახელწოდებით. 1950–1957 წლებში გამოდიოდა „ავანგარდის“ სახელწოდებით. 1958 წელს საკავშირო პირველობის „ა“ კლასში აღზევების შემდეგ სახელი გადაერქვა და ეწოდა „ადმირალტეეცი“. არსებობა შეწყვიტა 1962 წელს, დაუთმო რა თავისი ადგილი „ა“ კლასში ნევისპირელთა მეორე საფეხბურთო კლუბს — ლენინგრადის „დინამოს“.

გუნდის სახელწოდებათა ქრონოლოგია
ფეხბურთელები
ქვემოთ წარმოდგენილია იმ ფეხბურთელების ჩამონათვალი, რომლებიც სხვადასხვა დროს იცავდნენ გუნდის ღირსებას. ჩამონათვალში ფეხბურთელების შემდეგ (ფეხბურთელების სახელები და გვარები წარმოდგენილია როგორც ქართულ, ასევე რუსულ ენაზე) მოყვანილია გუნდის შემადგენლობაში თამაშის პერიოდი, მათ მიერ ჩატარებული მატჩებისა და გატანილი გოლების რაოდენობა.

სატურნირო შედეგები
მიღწევები
საბჭოთა კავშირის ჩემპიონატი
საკავშირო პირველობის „ბ“ კლასის გამარჯვებული: 1957, 1959
ტარიმი

ტარიმი (უიგ. ჩინ.) — ჩსრს სიანცზინ–უიგურის ავტონომიური რეგიონის მსხვილი მდინარე, რომელიც ამ რეგიონის შიდა სამდინარო სისტემის ცენტრალურ ღერძს წარმოადგენს. ის წარმოიქმნება მდინარეების აქსუსა და იარკენდის შეერთების ადგილზე. მიედინება აღმოსავლეთის მიმართულებით და გადაჭრის ტაკლა-მაკანის უდაბნოს. მდინარე კვებავს ტბა ლობ–ჰობს. საერთო სიგრძე შეადგენს 2030—2090 კმ–ს. წყლის საშუალო წლიური ჩამონადენი შეადგენს 4—6 კმ³. გამოიყენება სოფლის მეურნეობაში სარწყავად. მდინარის ხეობაში ცხოვრობს დაახლოებით 10 მლნ. უიღური, ჩინელი და მონღოლი.

ჰიდროგრაფია
ნაკადი
ცხელი და მშრალი ამინდის გამო მდინარის წყლის დონე დაბალია, განსაკუთრებით, ოქტომბრიდან აპრილამდე პერიოდში. წყალი ძალიან მღვრიეა და ხშირად იცვლის მიმართულებას, როგორც მრავალი სხვა მდინარე ცენტრალურ აზიაში. ხეობაში იზრდება ჭალის ტყეები (ჭალის ტყე), რომელსაც გარს აკრავს ქვიშის დიუნები. მდინარე ზამთარში იყინება.

ფლორა და ფაუნა
ტარიმი და მისი შენაკადები მდიდარია თევზით. მდინარის ქვედა დინებაში იზრდება ლერწამი და შესაბამისად აქ ბევრია მდინარის ნაპირას მცხოვრები წყლის ფრინველები.

სამეურნეო დანიშნულება
მიუხედავად ჩინეთის ხელისუფლების მხრიდან ფართომასშტაბიანი ირიგაციის აქტიური მხარდაჭერისა, ნაყოფიერი მიწის დიდ ნაწილზე წარმოებს ისლამურ ქვეყნებში გავრცელებული ტრადიციული ოაზისური მეურნეობა.
საბჭოთა კავშირის საფეხბურთო ჩემპიონატი 1960

საბჭოთა კავშირის საფეხბურთო ჩემპიონატი 1960 — საბჭოთა კავშირის საფეხბურთო ჩემპიონატის ოცდამეორე გათამაშება. გამარჯვებული გახდა მოსკოვის „დინამო“, მეორე ადგილზე გავიდა მოსკოვის „ლოკომოტივი“, მესამეზე – თბილისის „დინამო“. დაიწყო 9 აპრილს და დასრულდა 24 ოქტომბერს.

შედეგები
კლასი „“: ფინალური ეტაპის ცხრილები
1-6 ადგილები
7-12 ადგილები
13-18 ადგილები
19-22 ადგილები
ჩემპიონი
რაპალო

რაპალო — საკურორტო ქალაქი (1957 წლიდან) ლიგურიის სანაპიროზე, გენუის სამხრეთ აღმოსავლეთით. მოსახლეობა 30,4 ათ. ადამიანი (2007).

რაპალო ცნობილია 964 წლიდან, როგორც გენუის რესპუბლიკის სასაზღვრო სოფელი. საუკუნეში მეკობრეებისაგან თავდასაცავად სანაპიროზე პირველი ციხესიმაგრე ააშენეს. 1917 წელს რაპალოში გაიმართა ანტანტის ქვეყნების კონფერენცია. 1920 წელს რაპალოში იტალია და იუგოსლავია შეთანხმდნენ ტერიტორიული დავის დარეგულირებაზე, ხოლო 2 წლის შემდეგ აქვე დამყარდა დიპლომატიური ურთიერთობა რსფსრ-სა და გერმანიას შორის.
რაპალოს ხელშეკრულება (1922)

რაპალოს ხელშეკრულება — ხელშეკრულება ბოლშევიკურ რუსეთსა და ვაიმარის რესპუბლიკას შორის. დაიდო 1922 წლის 16 აპრილს, გენუის კონფერენციის მიმდინარეობის დროს იტალიის ქალაქ რაპალოში. რუსეთის მხრიდან ხელს აწერდა გიორგი ჩიჩერინი, ხოლო გერმანიის მხრიდან ვალტერ რატენაუ. მისი თავისებურება მდგომარეობდა იმაში, რომ მიზეზად და საფუძვლად მას დაედო ვერსალის ხელშეკრულების მიუღებლობა, რომელსაც ორივე ქვეყანა იზიარებდა.
სიმაბარის აჯანყება

სიმაბარის აჯანყება — გლეხთა აჯანყება იაპონიაში, ქალაქ სიმაბარაში, ტოკუგავას პერიოდში 1637–1638 წლებში. აჯანყებულთა უმეტესობა ქრისტიანი იყო. აჯანყებას ჰქონდა, როგორც რელიგიური, ასევე ეკონომიკური მიზეზები. იგი მიმდინარეობდა ძირითადად იმ რაიონებში, რომლებიც დასახლებული იყო კათოლიკე იაპონელებით. აჯანყება დაიწყო 1637 წლის 17 დეკემბერს და გაგრძელდა 1638 წლის 15 აპრილამდე. აჯანყების მსხვერპლთა რიცხვი ორივე მხრიდან 37 000-ს აღემატებოდა.
ამირან პაპინაშვილი

ამირან პაპინაშვილი (დ. 17 ივნისი, 1988, კასპი) — ქართველი ძიუდოისტი. მსოფლიო ჩემპიონი (2013, რიო დე ჟანეირო, ბრაზილია), სხვადასხვა წონით კატეგორიაში ხუთგზის ევროპის ჩემპიონი (2013, 2014, 2015, 2016, 2017), ასევე ევროპის ვერცხლისა (2014) და ბრინჯაოს (2012) პრიზიორი და მსოფლიო ჩემპიონატის ბრინჯაოს პრიზიორი (2014).

არის საქართველოს ორგზის ჩემპიონი (2008, 2015; -60 კგ),  ოთხგზის ვერცხლისა (2009, 2012, 2013, 2016; -60 კგ) და ორგზის ბრინჯაოს პრიზიორი (2009, 2012; -60 კგ). 20 და 23 წლამდელებს შორის საქართველოს ჩემპიონი (2007, -60 კგ).

მთავარი შედეგები
სან-ფრანცისკოს მიწისძვრა (1906)

სან-ფრანცისკოს მიწისძვრა — მიწისძვრა აშშ-ში, მოხდა 1906 წლის 18 აპრილს დილის 5:12 წუთზე (ადგილობრივი დროით). ეპიცენტრი მდენარეობდა სან-ფრანცისკოს დასავლეთით 3 კილომეტრში. მიწისძვრის მაგნიტუდა შეადგენდა 7,8 _\{} ბალს.

მიწისძვრის ბიძგები იგრძნობოდა ორეგონიდან ლოს-ანჯელესამდე, ხოლო კონტინენტის სიღრმეში ნევადამდე. მიწისძვრისა და შემდგომ გაჩენილი ხანძრისაგან დაიღუპა 3 000-ზე მეტი ადამიანი, შენობების 80 % დაინგრა.
დულიტლის რეიდი

დულიტლის რეიდი — მეორე მსოფლიო ომის ერთ-ერთი ეპიზოდი, რომლის დროსაც ავიამზიდ ჰორნეტზე განლაგებული საშუალო სიმძლავრის 16 ბომბდამშენი -25 შეტევაზე გადავიდა იაპონიის ტერიტორიაზე. თავდასხმას ჰქონდა მცირე სამხედრო, თუმცა დიდი პოლიტიკური მნიშვნელობა. გაფრენისას დაიკარგა 15 ბომბდამშენი. ერთადერთი გადარჩენილი ბომბდამშენი, რომელსაც მართავდა ედუარდ იორკი დაჯდა საბჭოთა ტერიტორიაზე, შორეული აღმოსავლეთის ერთ-ერთ აეროდრომზე.
ლექსინგტონისა და კონკორდის ბრძოლები

ლექსინგტონისა და კონკორდის ბრძოლები — აშშ-ის დამოუკიდებლობისათვის ომის პირველი შეიარაღებული შეტაკება. გაიმართა 1775 წლის 19 აპრილს, მასაჩუსეტსის მიდლსექსის ოლქის ქალაქებში ლექსინგტონში, კონკორდში, ლინკოლნში, მენოტმისა (ახლანდელი არლინგტონი) და კემბრიჯში. აღნიშნული შეტაკებებით საომარი მოქმედებები დაიწყო დიდ ბრიტანეთსა და ჩრდილოეთ ამერიკაში მდებარე მის ცამეტ კოლონიას შორის.